Mitsuki innser at hun ikke kan vente lenger, og flykter fra shinigamiene og til byen hvor hun finner platestudioet Seed Records. Der prøver hun å komme seg inn bakdøren, men de to shinigamiene fakker henne. Mitsuki gjør en deal med en av shinigamiene, Takuto, om at hvis Mitsuki går rolig med dem når tiden hennes er ute, skal han hjelpe henne å bli en sangstjerne. Takuto gir Mitsuki muligheten til å transformere til en 16 år gammel jente som ikke er rammet av benvevskreften. Takuto har ikke egentlig noen tro på Mitsuki, men da han hører henne synge på auditionen er han helt bergtatt. Mitsuki vinner auditionen, og velger å ta scenenavnet Full Moon for å skjule sin virkelige identitet.